युवा गांवों में अपनी संसद का गठन कर विकास में भागीदार बनें: गाडरी
युवागांवों में ग्राम युवा संसद का गठन कर अपने स्तर पर विकास में भागीदार बनें। विकास के लिए सुझाव दें। ऐसा कर युवा पंचायत प्रशासन विभागों की मदद कर सकते हैं। कैश लेस की आवश्यकता एवं महत्व को जनता तक पहुंचाकर नागरिकों को जोड़ने के लिए प्रेरित करें।
भीम एप डिजिटल में युवाओं को आगे आना चाहिए। यह बात पूर्व जिला परिषद सदस्य अमरचंद गाडरी ने कही। वे गुरुवार को सवाईपुर के अटल सेवा केंद्र पर नेहरू युवा केंद्र के तत्वावधान में पांच मंडल स्तरीय ग्राम युवा संसद कार्यक्रम में बोल रहे थे। पंचायत समिति सदस्य हीरालाल जाट ने ग्रामीण विकास में केंद्र राज्य सरकार की योजनाओं की जानकारी जनता तक पहुंचाते हुए पात्र लोगों के आवेदन तैयार करने में युवाओं से सहयोग का आह्वान किया। युवा मोर्चा मंडल उपाध्यक्ष कालू लाल सुवालका ने राष्ट्रीय महिला दिवस मुख्यमंत्री के जन्मोत्सव पर जिला मुख्यालय पर रक्तदान सहित अन्य कार्यक्रम में सहयोग करने की अपील की। इस दौरान केंद्र के वृद्धिचंद गाडरी, देवराज जाट, नेहरू युवा मंडल अध्यक्ष राकेश गाडरी सवाईपुर, देवराज जाट सोपुरा, राजेंद्र प्रजापत आकोला, भोजराज बलाई बोर्डियास, शंकरलाल जाट बनकाखेड़ा ने भी विचार रखे।
hin_Deva hin_Deva hin_Deva